
Tөсөл


ЭРҮҮЛ МЭНДИЙН САЙДЫН ТУШААЛ
ЖУРАМ ШИНЭЧЛЭН БАТЛАХ ТУХАЙ


Монгол Улсын Засгийн газрын тухай хуулийн 20 дугаар зүйлийн 22 дахь хэсэг, 24 дүгээр зүйлийн 2 дахь хэсэг, Эрүүл мэндийн тухай хуулийн 8 дугаар зүйлийн 8.1.1 дэх заалт, Хүний хувийн мэдээлэл хамгаалах тухай хуулийн 6 дугаар зүйл, Улсын Их Хурлын 2024 оны 21 дүгээр тогтоолын 1 дүгээр хавсралтаар баталсан “Монгол Улсын Засгийн газрын 2024-2028 оны үйл ажиллагааны хөтөлбөр”-ийн 2.3.2.4-т заасан, Засгийн газрын 2024 оны 78 дугаар тогтоолын хавсралтаар баталсан журмын 3.1.5, 6.1, 6.2-т заасныг тус тус үндэслэн ТУШААХ нь:

1. [bookmark: _Hlk204162523][bookmark: _Hlk231480001][bookmark: _Hlk240891069]“Гадаад эмчилгээг зохицуулах журам”-ыг нэгдүгээр, “Зайлшгүй шаардлагаар гадаад улсад эмчлүүлсэн иргэнд санхүүгийн дэмжлэг үзүүлэх зөвлөлийн бүрэлдэхүүн”-ийг хоёрдугаар, “Зайлшгүй шаардлагаар гадаад улсад эмчлүүлсэн иргэнд санхүүгийн дэмжлэг үзүүлэх зөвлөлийн ажиллах журам”-ыг гуравдугаар, “Зайлшгүй шаардлагаар болон өөрийн хүсэлтээр гадаад улсад эмчлүүлэх иргэнээс гаргуулах зөвшөөрлийн хуудас”-ыг дөрөвдүгээр, “Иргэний хувийн мэдээлэл цуглуулах, боловсруулах, ашиглах талаарх мэдээллийн эзний зөвшөөрлийн хуудас”-ыг тавдугаар, “Зайлшгүй шаардлагаар гадаад улсад эмчлүүлэх өвчин, үйлдлийн жагсаалт”-ыг зургаадугаар хавсралтаар тус тус баталсугай.

2. Тушаалын хэрэгжилтийг ханган ажиллахыг Эмнэлгийн тусламжийн бодлогын хэрэгжилтийн газар (М.Наранпүрэв), Эрүүл мэндийн хөгжлийн төв (М.Одгэрэл), төрөлжсөн мэргэшлийн эмнэлэг, тусгай мэргэжлийн төв, бүсийн оношилгоо, эмчилгээний төв, аймаг, дүүргийн нэгдсэн эмнэлгийн дарга, захирал нарт тус тус үүрэг болгосугай. 

3. Гадаад улсад зайлшгүй шаардлагаар эмчлүүлэх өвчнийг цаашид бууруулахад чиглэсэн шинэ технологи нэвтрүүлэх, бэхжүүлэхэд шаардлагатай тоног төхөөрөмж, эм, эмнэлгийн хэрэгслээр хангах, сургалт, хүний нөөцийг бэлтгэх үйл ажиллагааг зохион байгуулахыг Бодлого төлөвлөлтийн газар, Эмнэлгийн тусламжийн бодлогын хэрэгжилтийн газар, Санхүү, эдийн засгийн бодлогын хэрэгжилтийн газар, Эрүүл мэндийн хөгжлийн төвд тус тус үүрэг болгосугай.

4. Тушаалын хэрэгжилтэд хяналт тавьж ажиллахыг Төрийн нарийн бичгийн дарга (Н.Эрдэнэбаяр)-д даалгасугай.

5. Тушаал шинэчлэн батлагдсантай холбогдуулан Эрүүл мэндийн сайдын 2024 оны А/273 дугаар тушаалыг хүчингүй болсонд тооцсугай. 



САЙД			         Э.БАТШУГАР



Эрүүл мэндийн сайдын 
2026 оны .... сарын ..... -ны өдрийн
...... дугаар тушаалын нэгдүгээр хавсралт




ГАДААД ЭМЧИЛГЭЭГ ЗОХИЦУУЛАХ ЖУРАМ



Нэг. Нийтлэг үндэслэл

1.1 [bookmark: _Hlk204169202]Энэхүү журмаар Монгол Улсад эмчлэх боломжгүй өвчин, эмгэгийн улмаас зайлшгүй шаардлагаар болон өөрийн хүсэлтээр гадаад улсад эмчлүүлэх үйл ажиллагааг нэгдсэн зохицуулалтаар хангах, хяналт тавих, тайлагнах, мэргэжил арга зүйн дэмжлэг үзүүлэх, цахим мэдээний сан бүрдүүлэх, дүн шинжилгээ хийх, гадаад эмчилгээний чиглэлээр хамтын ажиллагааг өргөжүүлэн, хөгжүүлэхтэй холбоотой үйл ажиллагааг зохицуулна.  

1.2 Энэхүү журмын зорилго нь гадаад эмчилгээг нэгдсэн зохицуулалтаар хангах, оролцогч талуудын эрх үүргийг тодорхой, ил тод болгох, нэгдмэл байдлыг хангах, гадаад эмчилгээний үр дүн, үр нөлөөг нэмэгдүүлэхэд оршино. 

1.3 Энэхүү журмыг Олон Улсын гэрээ, конвенц, Монгол Улсын Үндсэн хууль, Эрүүл мэндийн тухай хууль, Эмнэлгийн тусламж, үйлчилгээний тухай хууль, Төрийн албаны тухай хуувь, Эрхтэн, эд, эс шилжүүлэн суулгах тухай хуувь, Хүний хувийн мэдээлэл хамгаалах тухай хууль, Төрийн албан хаагчийн ёс зүйн тухай хууль, Цахим гарын үсгийн тухай хууль болон бусад холбогдох хууль тогтоомж, дүрэм, журамд нийцүүлэн мөрдөнө. 

1.4 Монгол Улсад эмчлэх боломжгүй өвчин, эмгэгийн улмаас зайлшгүй шаардлагаар болон өөрийн хүсэлтээр иргэн гадаадын эрүүл мэндийн байгууллагаас эмнэлгийн тусламж, үйлчилгээ авах хүсэлтээ сайн дурын үндсэн дээр гаргана.


Хоёр. Удирдлага, зохион байгуулалт

2.1  Гадаад эмчилгээг зохицуулах үйл ажиллагаа нь дараах оролцогч талуудтай байна. Үүнд:

2.1.1. Эрүүл мэндийн асуудал эрхэлсэн төрийн захиргааны төв байгуулага (цаашид ЭМЯ гэх);
2.1.2. Зайлшгүй шаардлагаар гадаад улсад эмчлүүлсэн иргэдэд санхүүгийн дэмжлэг үзүүлэх асуудлаар санал гаргах орон тооны бус зөвлөл (цаашид Зөвлөл гэх);
2.1.3. Эрүүл мэндийн хөгжлийн төвийн Гадаад эмчилгээг зохицуулах асуудал хариуцсан нэгж (цаашид Нэгж гэх)  ;
2.1.4. Монгол Улсад эмчлэх боломжгүй өвчин, эмгэгийн улмаас зайлшгүй шаардлагаар эмчилгээ хийлгэх иргэдэд дүгнэлт гаргах эрүүл мэндийн байгууллагын дэргэдэх орон тооны бус комисс (цаашид Комисс гэх) 

2.2 Эрүүл мэндийн асуудал эрхэлсэн төрийн захиргааны төв байгууллага нь Монгол Улсад эмчлэх боломжгүй өвчин, эмгэгийг бууруулах чиглэлээр бодлогыг тодорхойлж, нэгдсэн удирдлага, зохион байгуулалтаар хангаж дараах чиг үүргийг хэрэгжүүлнэ. Үүнд: 

2.2.1 Гадаад эмчилгээг зохицуулах үйл ажиллагаатай холбоотой эрх зүйн орчинг боловсронгуй болгох;
2.2.2 Гадаад эмчилгээг зохицуулах үйл ажиллагааг хариуцсан нэгж, иргэдэд санхүүгийн дэмжлэг үзүүлэх асуудлаар санал гаргах орон тооны бус зөвлөл, иргэдэд дүгнэлт гаргах эрүүл мэндийн байгууллагын дэргэдэх орон тооны бус комиссын үйл ажиллагааг нэгдсэн удирдлага, зохион байгуулалтаар хангах, үйл ажиллагаанд нь дэмжлэг үзүүлэх;
2.2.3 Гадаад улсад зайлшгүй шаардлагаар эмчлүүлсэн Монгол Улсын иргэдэд санхүүгийн дэмжлэг үзүүлэх асуудлаар санал гаргах орон тооны бус зөвлөлийн хурлаас гарсан шийдвэрийг баталгаажуулах, хэрэгжилтэд хяналт тавих;
2.2.4 Монгол Улсад эмчлэх боломжгүй өвчин, эмгэгийг бууруулах чиглэлээр бодлого боловсруулах, зайлшгүй шаардлагаар эмчлүүлэх өвчний жагсаалтаас хасагдсан эмчилгээ болон цаашид багасгахад чиглэсэн шинэ технологи нэвтрүүлэх, бэхжүүлэхэд шаардлагатай тоног төхөөрөмж, эм эмнэлгийн хэрэгсэлээр хангах; 
2.2.5 Монгол Улсад эмчлэх боломжгүй өвчин, эмгэгийг бууруулах чиглэлээр хүний нөөцийг бэлтгэх үйл ажиллагааг зохион байгуулахад дэмжлэг үзүүлэх; 

2.3 Эрүүл мэндийн асуудал эрхэлсэн төрийн захиргааны төв байгууллагын дэргэд Монгол Улсын иргэдэд санхүүгийн дэмжлэг үзүүлэх асуудлаар санал гаргах орон тооны бус зөвлөл ажиллан, Монгол Улсад эмчлэх боломжгүй өвчин эмгэгийг бууруулах, эх орондоо нутагшуулах, эмчлүүлсэн иргэнд санхүүгийн дэмжлэг үзүүлэх талаар санал гаргах чиг үүргийг хэрэгжүүлнэ.

2.4 Эрүүл мэндийн хөгжлийн төвийн Гадаад эмчилгээний асуудал хариуцсан нэгж нь Гадаад эмчилгээг зохицуулах үйл ажиллагааг зохицуулах бодлого, шийдвэрийн хэрэгжилтийг нэгдсэн удирдлага, зохион байгуулалтаар ханган дараах чиг үүргийг хэрэгжүүлнэ. Үүнд:

2.4.1 Монгол Улсад эмчлэх боломжгүй өвчин эмгэгийн улмаас зайлшгүй шаардлагаар болон өөрийн хүсэлтээр гадаад улсад эмчлүүлэх үйл ажиллагааг нэгдсэн зохицуулалт, мэргэжил арга зүйгээр хангах, хяналт тавих, тайлагнах;
2.4.2 Гадаад улсад эмчлүүлэх зайлшгүй шаардлагатай, эмнэлгийн дүгнэлт гарсан иргэдийн хүсэлтийг хүлээн авах, хянах, нэгдсэн санд бүртгэх, тодорхойлолт гаргах, гадаадын боломжит эрүүл мэндийн байгууллагуудад илгээх, дэмжлэг үзүүлэх, тайлагнах; 
2.4.3 Гадаад улсын эрүүл мэндийн байгууллагын дүгнэлт, эмчилгээний зардал зэргийг харгалзан иргэн сайн дурын үндсэн дээр эрүүл мэндийн байгууллага сонгох нөхцөлийг бүрдүүлэх;
2.4.4 Зайлшгүй шаардлагаар гадаад улсад эмчлүүлж, эрүүл мэндийн байгууллагын эргэн хяналтад орсон иргэний санхүүгийн дэмжлэг хүссэн хүсэлт, нотлох баримт, заасан баримт бичгийг хүлээн авах, бүрдэлтийг хянах, нэгдсэн санд бүртгэх, санхүүгийн дэмжлэг үзүүлэх үйл ажиллагааны бэлэн байдлыг хангах. Иргэний бүрдүүлэх материалд дараах баримт бичгүүд хамаарна, үүнд:
2.4.4.1 Иргэний өөрийн болон асран хамгаалагч, итгэмжлэгдсэн төлөөлөгчийн өргөдөл;
2.4.4.2 Иргэний үнэмлэх, хүүхэд бол төрсний гэрчилгээний хуулбар;
2.4.4.3 Монгол Улсад эмчлэх боломжгүй өвчнөөр гадаад улсад эмчлүүлэх шаардлагатайг эмчлүүлэхээс өмнө тодорхойлсон төрөлжсөн мэргэшлийн эмнэлгийн гадаад эмчилгээний комиссын дүгнэлт эх хувиар;
2.4.4.4 Гадаад эмчилгээнд хамрагдсан эмнэлгийн дүгнэлт, төлбөр төлсөн баримт эх хувиар (англи хэлнээс бусад хэлээр бол баталгаат орчуулгын хамт);
2.4.4.5 Насанд хүрэгчид нь сүүлийн 5-аас доошгүй жил эрүүл мэндийн даатгалд тасралтгүй даатгуулсныг нотлох баримт (хөдөлмөрийн чадвар алдалтаа тодорхойлуулсан иргэн нотлох баримтыг хавсаргах); 
2.4.4.6 [bookmark: _Hlk239435624]Эрхтэн шилжүүлэн суулгах эмчилгээнд явж буй иргэний хувьд Эрүүл мэндийн хөгжлийн төвийн Эрхтэн шилжүүлэн суулгах үйл ажиллагааг зохицуулах албаны тодорхойлолт;
2.4.4.7 Төрийн албан хаагчийн хувьд ажиллаж буй байгууллагын тодорхойлолт;
2.4.5 Зайлшгүй шаардлагаар эмчлүүлсэн иргэний эргэн хяналтын асуудлаар эрүүл мэндийн байгууллагын дэргэдэх орон тооны бус комисс, аймаг, нийслэлийн эрүүл мэндийн газрыг нэгдсэн зохицуулалтаар хангах, хяналт тавих, тайлагнах; 
2.4.6 Гадаад улсын эрүүл мэндийн байгууллагыг эмчилгээний чанар, аюулгүй байдал, магадлан итгэмжлэл, туршлага, эмчилгээний үр дүнгийн мэдээлэл болон олон улсын хүлээн зөвшөөрөгдсөн үнэлгээг зэргийг харгалзан сонгож, хамтран ажиллах гэрээ байгуулах бөгөөд тэдгээртэй алсын зайн тусламж, үйлчилгээ үзүүлэх, эргэн хяналт тавих, мэдээллийг аюулгүй солилцох нэгдсэн зохицуулалтаар хангах;
2.4.7 Гадаад эмчилгээний нэгдсэн мэдээний цахим санг бүрдүүлэх, баяжуулах,  нэмэлт  хөгжүүлэлт хийх, үр дүнг тайлагнах;
2.4.8 Монгол Улсад эмчлэх боломжгүй өвчин, эмгэгийг бууруулах, маш цөөн хийгддэг, өндөр зардалтай тусламж, үйлчилгээг үзүүлэх боложмийг бүрүүлэх чиглэлээр гадаад улсын эмнэлэгтэй хамтын гэрээ байгуулах, хүний нөөцийг гадаад улс оронд бэлтгэхэд хамтран ажиллах, эх орондоо нутагшуулахад чиглэсэн гадаадын зочин профессор урьж ажиллуулах, сургалт, судалгаа, гадаад эмчилгээг бууруулах шинэ технологи нутагшуулах санал, санаачилгыг мэргэжлийн байгууллага, холбогдох Мэргэжлийн салбар зөвлөлөөс 2 жил тутамд авч нэгдсэн зохицуулалтаар хангах, тайлагнах;
2.4.9 Гадаад эмчилгээг зохицуулах үйл ажиллагааны талаарх мэдээллийн ил тод байдлыг хангах, төвийн цахим хуудсанд нийтлэх, өргөдөл, гомдол, санал, хүсэлтийг хүлээн авах, шийдвэрлэх, тайлагнах; 
2.4.10 Гадаад эмчилгээг зохицуулах үйл ажиллагааны үр дүнг хагас, бүтэн жилээр Эрүүл мэндийн асуудал эрхэлсэн төрийн захиргааны төв байгууллагад тайлагнах.

2.5 Монгол Улсад эмчлэх боломжгүй өвчин, эмгэгийн улмаас зайлшгүй шаардлагаар гадаад улсад эмчлүүлэх иргэнд дүгнэлт гаргах орон тооны бус комисс нь Улсын нэгдүгээр төв эмнэлэг, Улсын хоёрдугаар төв эмнэлэг, Улсын гуравдугаар төв эмнэлэг, Гэмтэл, согог судлалын үндэсний төв, Хавдар судлалын үндэсний төв, Эх, хүүхдийн эрүүл мэндийн үндэсний төвд ажиллах бөгөөд дараах чиг үүргийг хэрэгжүүлнэ. Үүнд:

2.5.1 Төрөлжсөн мэргэшлийн эмнэлэг, тусгай мэргэшлийн төвийн дарга, захирлын тушаалаар Комиссыг байгуулж, үйл ажиллагааг дотоод журмын дагуу зохион байгуулж, удирдлагаар хангах, хэрэгжилтэд хяналт тавьж, үр дүнг тайлагнах;
2.5.2 Комиссын дарга нь тухайн эрүүл мэндийн байгууллагын эмнэлзүй (эмчилгээ) эрхэлсэн дэд захирал байх бөгөөд тасгийн эрхлэгч, төрөлжсөн мэргэшлийн эмч  нарыг оролцуулан 7-оос доошгүй бүрэлдэхүүнтэй байгуулах; 
2.5.3 Комиссын ажлын зохион байгуулалтын үндсэн хэлбэр нь хурал байна. Хурлаар иргэнийг эмчлэгч эмч асуудлыг хэлэлцүүлж, хамтын шийдвэр гаргана. Хурлын ирц 75 хувиас дээш тохиолдолд дүгнэлтийг хүчинтэйд тооцох ба дүгнэлтийг хуралд оролцсон гишүүдийн олонхын саналаар баталгаажуулна.
2.5.4 Комисс нь иргэний дүгнэлт гаргуулах хүсэлтийг хүлээн авч, хүсэлт ирүүлсэнээс хойш 30 хоногийн дотор хуралдан “Монгол Улсад эмчлэх боломжгүй өвчний жагсаалт”-д орсон өвчин болох нотлох дүгнэлтийг төрөлжсөн мэргэшлийн эмчийн үзлэг, онош, түүнийг баталгаажуулсан лабораторийн болон багажийн шинжилгээний хариуг үндэслэн гаргах; 
2.5.5 Шаардлагатай тохиолдолд Эрүүл мэндийн яамны дэргэдэх орон тооны бус холбогдох мэргэжлийн салбар зөвлөл, төрөлжсөн мэргэшлийн эмчийг татан оролцуулах, зарим онцгой ба/эсвэл бэрхшээлтэй тохиолдолд лавлагаа шатлалын төрөлжсөн мэргэшлийн төв эмнэлгүүдийн дэргэдэх комиссууд хамтран хэлэлцэж шийдвэр гаргах;
2.5.6 Комиссын хурлын шийдвэрийг батлагдсан маягтын дагуу хоёр хувь үйлдэх ба онош, өвчний заалтыг бүрэн гүйцэд, тодорхой тусгаж, зөвлөгөөнд оролцсон эмч нар гарын үсгээ зурж, комиссын даргаар баталгаажуулан Эрүүл мэндийн хөгжлийн төвийн Гадаад эмчилгээг зохицуулах нэгжид цахим эсвэл цаасан хэлбэрээр хүргүүлнэ.
2.5.7 Зайлшгүй шаардлагаар гадаадад эмчлүүлэх шаардлагатай, комиссын дүгнэлт авсан иргэнийг ЭМХТ-ийн гадаад эмчилгээг зохицуулах нэгж рүү шилжүүлэн чиглүүлж, тухайн нэгжээр дамжуулан хамтран ажиллах гэрээ бүхий гадаад улсын эмнэлгийн байгууллагын мэдээлэл, санхүүгийн дэмжлэг авах боломж, нөхцөлийн талаарх зөвлөгөө авах болон холбогдох бүртгэлд хамруулна.
2.5.8 Гадаад улсад эмчлүүлсэн иргэн эмчилгээний сүүлийн өдрөөс хойш 3 сарын дотор дүгнэлт гаргасан Комисс болон эмчлэгч эмчийн эргэн хяналтад орж, гадаад эмнэлгийн эмчилгээний эцсийн дүгнэлтийг хүлээлгэн өгнө. Комисс эргэн хяналтын үр дүнг Гадаад эмчилгээний нэгдсэн цахим санд бүртгэнэ.
2.5.9 Зайлшгүй шаардлагаар гадаад улсад эмчлүүлэх иргэний эмчилгээний өмнөх оношилгоо, эмчилгээний төлөвлөгөө болон эмчилгээний дараах эргэн хяналтыг зайн эрүүл мэндийн технологиор гадаадын эмнэлгийн байгууллагатай хамтран зохион байгуулах, нэгдсэн зохицуулалтаар хангаж тайлагнах;
2.5.10 Комисс нь хэрэгжүүлсэн үйл ажиллагааны тайлангаа Эрүүл мэндийн хөгжлийн төвийн Гадаад эмчилгээг зохицуулах нэгжид тухайн улирлын сүүлийн сарын 15-ны өдрийн дотор багтаан ирүүлэх; 
2.5.11 Гадаад эмчилгээг зохицуулах үйл ажиллагааны талаарх мэдээллийн ил тод байдлыг ханган ажиллах; 
2.5.12 Иргэний гаргасан өргөдөл, гомдол, санал, хүсэлтийг хүлээн авч шийдвэрлэн, үр дүнг хагас жил тутамд Эрүүл мэндийн асуудал эрхэлсэн төрийн захиргааны төв байгууллагын дэргэдэх Зөвлөлийн хурлаар танилцуулах; 
2.5.13 Гадаад эмчилгээний нэгдсэн мэдээний цахим санг баяжуулах, нэмэлт  хөгжүүлэлтийн санал гаргах;
2.5.14 Монгол Улсад эмчлэх боломжгүй өвчин, эмгэгийг бууруулах,  маш цөөн хийгддэг, өндөр зардалтай тусламж, үйлчилгээг үзүүлэх боложмийг бүрүүлэх чиглэлээр оношлогоо, эмчилгээний шинэ арга, технологи нутагшуулах зорилгоор гадаадын ур чадвар бүхий мэргэжилтэн, мэргэжлийн багийг эх орондоо урих, туршлага солилцох үйл ажиллагааг зохион байгуулахад хамтран ажиллах, тайлагнах;
2.5.15 Комисс нь гаргасан дүгнэлт, хурлын тэмдэглэл, холбогдох материалыг архив, албан хэрэг хөтлөлтийн журамд нийцүүлэн хадгалах; 
2.5.16 Комиссын гишүүн нь өөрийн болон өөрийн хамаарал бүхий этгээдийн эрх, ашиг сонирхолтой холбоотой асуудлыг хэлэлцэх, шийдвэрлэхэд оролцохгүй бөгөөд энэ тухайгаа хуралдаан даргалагчид урьдчилан мэдэгдэж, татгалзан гарна.
2.5.17 Комиссын гишүүдэд цалингийн нэмэгдэл/урамшуулал олгох асуудлыг тухайн эрүүл мэндийн байгууллага шийдвэрлэх.

Гурав. Хариуцлага

            
3.1 Энэхүү журам болон холбогдох хууль тогтоомжийг зөрчсөн албан тушаалтанд Төрийн албаны тухай хууль, Төрийн албан хаагчийн ёс зүйн тухай хууль, нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль болон бусад хууль тогтоомжид заасан хариуцлага хүлээлгэнэ.
3.2 Зайлшгүй шаардлагаар гадаад улсад эмчлүүлж, эрүүл мэндийн байгууллагын эргэн хяналтад орсон иргэн санхүүгийн дэмжлэг хүссэн хүсэлт, нотлох баримтаа бүрдүүлэхдээ баримт, бичгийн стандартад нийцээгүй, хуурамч баримт бичиг бүрдүүлсэн нь эрүүгийн гэмт хэргийн шинжтэй бол уг иргэнийг хуулийн байгууллагад шилжүүлэн шалгуулна. 
3.3 Монгол Улсын холбогдох хууль тогтоомж, энэ журмаар тогтоосон хэм хэмжээг илт хууль бусаар зөрчсөний улмаас байгууллага, иргэнд хохирол учруулсан гэм буруу нь эрүүгийн гэмт хэргийн шинжтэй бол уг албан тушаалтныг хуулийн байгууллагад шилжүүлэн шалгуулна. 

---оОо---

ЗАЙЛШГҮЙ ШААРДЛАГААР ГАДААД УЛСАД ЭМЧЛҮҮЛСЭН ИРГЭНД
 САНХҮҮГИЙН ДЭМЖЛЭГ ҮЗҮҮЛЭХ АСУУДЛААР САНАЛ ГАРГАХ 
ОРОН ТООНЫ БУС ЗӨВЛӨЛИЙН 
БҮРЭЛДЭХҮҮН



Зөвлөлийн дарга:                	Эрүүл мэндийн яамны Эмнэлгийн тусламжийн бодлогын хэрэгжилтийн газрын дарга

Дэд дарга:					Эрүүл мэндийн хөгжлийн төвийн захирал;


Нарийн бичгийн дарга:  		Эрүүл мэндийн яамны Эмнэлгийн тусламжийн бодлогын хэрэгжилтийн газрын төрөлжсөн мэргэшлийн тусламж, үйлчилгээ хариуцсан мэргэжилтэн;

Эрүүл мэндийн хөгжлийн төвийн Гадаад эмчилгээг зохицуулах албаны мэргэжилтэн;


Санхүүжилтийн тооцоолол
хариуцсан нарийн бичгийн дарга:        Эрүүл мэндийн яамны Санхүү, эдийн засгийн
       		бодлогын хэрэгжилтийн газрын төсвийн ерөнхий  нягтлан бодогч; 

Эрүүл мэндийн хөгжлийн төвийн Санхүүгийн албаны  нягтлан бодогч; 

 Гишүүд:   	Эрүүл мэндийн яамны Санхүү, эдийн засгийн бодлогын хэрэгжилтийн газрын дарга; 

	Эрүүл мэндийн яамны  Бодлого төлөвлөлтийн газрын Эмнэлгийн тусламж үйлчилгээний бодлого, төлөвлөлт хариуцсан шинжээч;


Эрүүл мэндийн хөгжлийн төвийн Гадаад эмчилгээг  зохицуулах албаны дарга;

Улсын нэгдүгээр төв эмнэлгийн Эмнэлзүй эрхэлсэн дэд захирал;

	Улсын хоёрдугаар төв эмнэлгийн Эмнэлзүй хариуцсан дэд захирал;

	Улсын гуравдугаар төв эмнэлгийн Эмнэлзүй эрхэлсэн дэд захирал;

	Хавдар судлалын үндэсний төвийн Эмнэлзүй эрхэлсэн дэд захирал;

	Гэмтэл согог судлалын үндэсний төвийн Эмнэлзүй хариуцсан дэд захирал;

	Эх, хүүхдийн эрүүл мэндийн үндэсний төвийн Эмнэлзүй эрхэлсэн тэргүүн дэд захирал;

Эрүүл мэндийн хөгжлийн төвийн Эрхтэн шилжүүлэн суулгах үйл ажиллагааг зохицуулах албаны дарга.

ЗАЙЛШГҮЙ ШААРДЛАГААР ГАДААД УЛСАД ЭМЧЛҮҮЛСЭН ИРГЭНД 
САНХҮҮГИЙН ДЭМЖЛЭГ ҮЗҮҮЛЭХ ЗӨВЛӨЛИЙН
 АЖИЛЛАХ ЖУРАМ

                                                                                                                                                                                                                                                                                     
	
Нэг. Нийтлэг үндэслэл

1.1. Энэхүү журам нь гадаад улсад зайлшгүй шаардлагаар эмчлүүлсэн Монгол Улсын иргэдэд санхүүгийн дэмжлэг үзүүлэх, санал гаргах үүрэг бүхий Эрүүл мэндийн яамны дэргэдэх орон тооны бус зөвлөл (цаашид “Зөвлөл” гэх), үйл ажиллагаатай холбоотой харилцааг зохицуулна. 
1.2. Энэхүү журмыг Олон Улсын гэрээ, конвенц, Монгол Улсын Үндсэн хууль, Эрүүл мэндийн тухай хууль, Эмнэлгийн тусламж, үйлчилгээний тухай хууль, Төрийн албаны тухай хуувь, Эрхтэн, эд, эс шилжүүлэн суулгах тухай хуувь, Хүний хувийн мэдээлэл хамгаалах тухай хууль, Төрийн албан хаагчийн ёс зүйн тухай хууль, Цахим гарын үсгийн тухай хууль болон бусад холбогдох хууль тогтоомж, дүрэм, журамд нийцүүлэн мөрдөнө. 
1.3. Зайлшгүй шаардлагаар гадаад улсад эмчлүүлж, эрүүл мэндийн байгууллагын эргэн хяналтад орсон, санхүүгийн дэмжлэгийн хүсэлтийг нэгдүгээр хавсралын 2.4.4-т заасан баримтыг бүрдүүлсэн иргэнд нэг өвчин, эмчилгээний бүлгийн нэр төрлөөр нэг удаа олгоно. 
1.4. Зайлшгүй шаардлагаар гадаад улсад эмчлүүлсэн иргэн эмчилгээний сүүлийн өдрөөс хойш 3 сарын дотор санхүүгийн дэмжлэг хүссэн хүсэлтээ, нотлох баримтын хамт Гадаад эмчилгээг зохиоцуулах нэгжид ирүүлнэ.
1.5. Монгол улсад эмчлэх боломжгүй өвчнөөр гадаад улсад эмчлүүлсэн иргэний тээвэр, байр, хоол, оношилгоо, сэргээн засах, эмийн эмчилгээ, дагалдан явсан хүний зардлыг санхүүжүүлэхгүй.
1.6. Комиссын дүгнэлтийг гадаад улсад эмчлүүлэхээс өмнө аваагүй иргэнд санхүүгийн дэмжлэгийг нөхөн олгохгүй. 
1.7. Зайлшгүй шаардлагаар гадаад улсад эмчлүүлж, эрүүл мэндийн байгууллагын эргэн хяналтад орсон иргэн санхүүгийн дэмжлэг хүссэн хүсэлт, нотлох баримтыг баримт, бичгийн стандартад нийцүүлэн үнэн зөв, засваргүй, гаргацтай, бүрэн байх шаардлагыг ханган бүрдүүлэх бөгөөд эдгээр шаардлагыг хангаагүй тохиолдолд санхүүгийн дэмжлэг олгохгүй. 
1.8. Зайлшгүй шаардлагаар гадаад улсад эмчлүүлсэн, санхүүгийн дэмжлэг авах хүсэлт гаргасан иргэн Зөвлөлийн шийдвэр гарахаас өмнө нас барсан тохиолдолд санхүүгийн дэмжлэгийг олгохгүй. 
1.9. Зөвлөлийн гишүүн нь өөрийн болон өөрийн хамаарал бүхий этгээдийн эрх, ашиг сонирхолтой холбоотой асуудлыг хэлэлцэх, шийдвэрлэхэд оролцохгүй бөгөөд энэ тухайгаа хуралдааныг даргалагчид урьдчилан мэдэгдэнэ.
1.10. Иргэн өөрийн хүсэлтээр гадаад улсад эмчлүүлэхээр гаргасан хүсэлт энэ журамд хамаарахгүй.


Хоёр. Зөвлөлийн удирдлага, зохион байгуулалт

2.1 Зөвлөл нь дарга, дэд дарга, үйл ажиллагаа болон санхүүжилтийн тооцоолол хариуцсан нарийн бичгийн дарга, гишүүд гэсэн бүрэлдэхүүнтэй байна. 
2.2 Зөвлөл нь 2 сар тутам 1 удаа хуралдах ба шаардлагатай үед зөвлөлийн даргын шийдвэрээр хуралдана. Хурлыг зөвлөлийн дарга, түүний эзгүйд дэд дарга орлоно.
2.3 Зөвлөлийн ажлын зохион байгуулалтын үндсэн хэлбэр нь хурал байна. Хурлыг гишүүдийн ирц 75 хувиас дээш тохиолдолд хүчинтэйд тооцох ба зөвлөлийн гишүүн хүндэтгэн үзэх шалтгааны улмаас хуралд оролцох боломжгүй тохиолдолд тухайн гишүүний ажил үүргийг орлон гүйцэтгэж байгаа албан тушаалтан оролцоно.
2.4 Зөвлөл нь нэгдүгээр хавралтын 2.4.4-т заасан баримт, бичгийн бүрдлийг хангасан иргэнд санхүүгийн дэмжлэг үзүүлэх асуудлыг хэлэлцэн, олонхын саналаар шийдвэрлэнэ.
2.5 Зөвлөлийн шийдвэр нь тэмдэглэл хэлбэрээр гарах бөгөөд хурлын тэмдэглэлд үндэслэн иргэнд санхүүгийн дэмжлэг үзүүлэх тушаалыг Эрүүл мэндийн сайд баталгаажуулна. Тухайн иргэний өвчин, эмгэг нь Монгол Улсад эмчлэх боломжгүй талаар дүгнэлт гаргасан комиссын төлөөлөл нь хэлэлцэх асуудлын хүрээнд зөвлөлд танилцуулна.


Гурав. Зөвлөлийн чиг үүрэг

3.1 Зөвлөл нь дараах чиг үүргийг хэрэгжүүлнэ. Үүнд:
3.1.1 Гадаад эмчилгээг зохицуулах үйл ажиллагааны эрх зүйн орчныг боловсронгуй болгох чиглэлээр эрх бүхий байгууллага, албан тушаалтанд санал хүргүүлж, шийдвэрлүүлнэ; 
3.1.2 Гадаад улсад эмчлүүлсэн иргэдийн хүсэлт, эмчилгээний үр дүнг хэлэлцэж, санхүүгийн дэмжлэг олгох эсэх шийдвэр гаргах, хяналт тавих; 
3.1.3 Иргэний гаргасан өргөдөл, гомдлыг хэлэлцэж, комиссын дүгнэлтийг эцэслэн баталгаажуулах эсхүл өөрчлөх тухай эрх зүйн шийдвэрийг гаргана; 
3.1.4 Монгол Улсад эмчлэх боломжгүй өвчний жагсаалтад багтсан өвчин, эмгэгийг бууруулах чиглэлээр орчин үеийн эмчилгээний технологийг нэвтрүүлэх, нутагшуулах чиглэлээр бодлого боловсруулж, сургалт, судалгаа, санал санаачилгыг хурлаар хэлэлцүүлэн, Эрүүл мэндийн яамны удирдлага, холбогдох газар, хэлтсийг мэдээллээр хангана;
3.1.5 Шаардлагатай тохиолдолд иргэнээс гадаад улсад хийгдсэн оношилгоо, эмчилгээний талаар тодруулга материалыг гаргуулна; 
3.1.6 Зайлшгүй шаардлагаар гадаад улсад эмчлүүлсэн төрийн албан хаагчдын материалыг хэлэлцэн, шийдвэрийг харьяалагдах төсвийн захирагчид албан бичгээр хүргүүлнэ;

Дөрөв. Зөвлөлийн эрх, үүрэг 

4.1 Зөвлөлийн дарга нь дараах эрхтэй. Үүнд:
4.1.1 Зөвлөлийн хурлаар хэлэлцэх асуудлыг санаачлах, санал оруулах;
4.1.2 Шаардлагатай мэдээлэл, баримт бичгийг холбогдох байгууллага, албан тушаалтнаас гаруулах;
4.1.3 Зөвлөлийн дэд дарга, нарийн бичгийн дарга, гишүүд, бусад холбогдох нэгжид үүрэг даалгавар өгөх.

4.2 Зөвлөлийн дарга нь дараах үүрэгтэй. Үүнд:
4.2.1 Зөвлөлийн хурлын тов, хэлэлцэх асуудлын төлөвлөгөө, хурлын дэг, бүрэлдэхүүнийг баталах;
4.2.2 Хурлыг зарлан хуралдуулах, удирдах;
4.2.3 Зөвлөлийн хурлын тэмдэглэл, хурлаас гарсан шийдвэрийг баталгаажуулах;
4.2.4 Дэд дарга, нарийн бичгийн дарга, гишүүд, бусад холбогдох нэгжид үүрэг даалгаварын биелэлтэд хяналт тавих.	
4.2.5 Зөвлөлийн дарга гадаад эмчилгээний санхүүгийн зарцуулалтын тайланг хагас жил тутам Эрүүл мэндийн сайдын зөвлөлд танилцуулна.

4.3 Зөвлөлийн дэд дарга нь Зөвлөлийн даргын эзгүйд 4.1-д заасан эрхийг хэрэгжүүлнэ.
4.4 Зөвлөлийн дэд дарга нь дараах үүрэгтэй. Үүнд:
4.4.1 Зөвлөлийн даргын эзгүйд 4.2-т заасан үүргийг хэрэгжүүлэх;
4.4.2 Зөвлөлийн даргаас шилжүүлсэн бусад үүргийг хэрэгжүүлэх;
4.4.3 Хурлын дэг, журмыг баримтлан ажиллах.

4.5 Зөвлөлийн нарийн бичгийн дарга,  санхүүжилтийн тооцоолол хариуцсан нарийн бичгийн дарга нь дараах эрхтэй. Үүнд:
4.5.1 Иргэний гаргасан хүсэлтийн дагуу нэгдүгээр хавсралтын 2.4.4-т заасан баримт, бичгийн бүрдлийг хангасан эсэхийг шалгах, шаардлага хангаагүй тохиолдолд нэмэлт баримт, бичиг гаргуулах, нотлох баримтыг шалгах;

4.6 Зөвлөлийн нарийн бичгийн дарга нь дараах үүрэгтэй. Үүнд:
4.6.1 Хурлын төлөвлөгөөг боловсруулан зөвлөлийн даргаар батлуулах, хурлын бэлтгэл ажлыг хангах;
4.6.2 Хурлаар хэлэлцүүлэх асуудлын танилцуулгыг хянаж, хурал болохоос 3-аас доошгүй хоногийн өмнө цахим болон цаасан хэлбэрээр зөвлөлийн гишүүдэд хүргүүлэх;
4.6.3 Хурлын тэмдэглэл, шийдвэрийг ажлын 3 хоногийн дотор зөвлөлийн даргаар баталгаажуулж, холбогдох байгууллагад хүргүүлэх;
4.6.4 Зөвлөлийн гишүүдийг холбогдох мэдээллээр хангах, зөвлөлөөс өгсөн үүрэг даалгавар, чиглэлийг хэрэгжүүлэхэд байгууллага, албан тушаалтантай хамтран ажиллах;
4.6.5 Зөвлөлийн үйл ажиллагаатай холбоотой албан хэргийг хөтөлж, баримт бичгийг холбогдох журмын дагуу архивлах;
4.6.6 Зөвлөлийн даргаас өгсөн бусад үүрэг, даалгаварыг хэрэгжүүлэх;
4.6.7 Зөвлөлийн хуралд мэдээлэл, мэргэжлийн болон арга зүйн дэмжлэг үзүүлэх чиглэлээр оролцох бөгөөд шийдвэр гаргах болон санал хураалтад саналын эрхгүй байна.

4.7 Зөвлөлийн санхүүжилтийн тооцоолол хариуцсан нарийн бичгийн дарга нь дараах үүрэгтэй. Үүнд:
4.7.1 Гадаад улсад эмчлүүлсэн иргэний эмчилгээний төлбөр төлсөн баримтад үндэслэн санхүүгийн дэмжлэг үзүүлэх тооцоолол гаргах ба сүүлийн гүйлгээний өдрийн Монгол банкны гадаад валютын албан ханшаар төгрөгт хөрвүүлэн эмчилгээнд зарцуулсан нийт зардлаас тооцон насанд хүргэгчдэд 20 хувь, хүүхэд 50 хувийг үндэсний мөнгөн тэмдэгтээр тооцон холбогдох газраар хянуулж, зөвлөлийн хуралд танилцуулах;
4.7.2 Хурлын шийдвэрийн дагуу Эрүүл мэндийн сайдын санхүүгийн дэмжлэг олгох тушаал баталгаажсанаас хойш ажлын 5 өдөрт багтаан иргэдэд мөнгийг шилжүүлэх бэлтгэл ажлыг ханган, холбогдох журмын дагуу шийдвэрлэх; 
4.7.3 Гадаад эмчилгээний санхүүжилтийн асуудлаар зөвлөлийн даргыг мэдээллээр хангах; 
4.7.4 Гадаад улсад эмчлүүлсэн иргэнд олгосон санхүүгийн дэмжлэгтэй холбоотой албан хэргийг хөтөлж, баримт бичгийг холбогдох журмын дагуу архивлах;
4.7.5 Зөвлөлийн даргаас өгсөн бусад үүрэг, даалгаварыг хэрэгжүүлэх.
4.7.6 Зөвлөлийн хуралд мэдээлэл, мэргэжлийн болон арга зүйн дэмжлэг үзүүлэх чиглэлээр оролцох бөгөөд шийдвэр гаргах болон санал хураалтад саналын эрхгүй байна.
4.8 Зөвлөлийн гишүүн нь хэлэлцэх асуудалтай холбоотой нэмэлт мэдээлэл авах, хурлаар хэлэлцэх асуудлын хүрээнд асуулт асуух, санал хэлэх, дүгнэлт гаргахад оролцох эрхтэй. 
4.9 Зөвлөлийн гишүүн нь дараах үүрэгтэй. Үүнд: 
4.9.1 Зөвлөлийн хуралд идэвхтэй оролцож санал, дүгнэлт гаргах;
4.9.2 Зөвлөлийн гишүүн нь хуралд биечлэн оролцох, хүндэтгэн үзэх шалтгааны улмаас хуралд оролцох боломжгүй тохиолдолд зөвлөлийн даргад урьдчилан мэдэгдэх ба тухайн ажил, үүргийг орлон ажиллаж буй албан тушаалтаныг хуралд оролцуулах;
4.9.3 Хурлаас гарсан шийдвэр, зөвлөлийн даргаас өгсөн үүрэг даалгаварыг биелүүлэх;
4.9.4 Хурлаар хэлэлцүүлсэн асуудалтай холбоотой мэдээллийн нууцыг хадгалах;
4.9.5 Хурлын дэг, журмыг баримтлан ажиллах.

Тав. Зөвлөлийн хуралдаан, шийдвэр 

5.1 Хурлаар хэлэлцэх асуудлыг нээлттэй хэлэлцэж, гишүүдийн ил санал хураалтаар шийдвэрлэнэ.
5.2 Гишүүдийн санал тэнцсэн тохиолдолд зөвлөлийн даргын саналаар шийдвэрлэнэ.
5.3 Хурлаар хэлэлцэх асуудалд тодруулга авах зорилгоор холбогдох албан тушаалтныг оролцуулна.
5.4 Нарийн бичгийн дарга нь хурлын явцыг аудио эсхүл видео бичлэг хэлбэрээр хадгалах ба хуралд оролцогсод, хэлэлцсэн асуудал, асуулт хариулт, санал шийдвэр зэргийг хураангуйлсан хурлын тэмдэглэлийг ажлын 2 хоногийн дотор хөтөлж, Зөвлөлийн даргаар баталгаажуулан шийдвэрийг Эрүүл мэндийн сайд баталгаажуулна.

[bookmark: _Hlk204163301][bookmark: _Hlk201054114]ГАДААД УЛСАД ЭМЧЛҮҮЛЭХ ИРГЭНЭЭС ГАРГУУЛАХ 
 ЗӨВШӨӨРЛИЙН  ХУУДАС

..... он ..... сар ..... өдөр
Хүн ам зүйн ерөнхий мэдээлэл: 
Ургийн овог: .........................................  Эцэг, эхийн нэр: .......................................... 
Өөрийн нэр: ............................................ Төрсөн он, сар, өдөр: .....................................
Нас: ....................				       Хүйс: ..................
Регистрийн дугаар ...................................... Боловсрол:  ................................................
Хөдөлмөр эрхлэлт:  .....................................................................................................
Оршин суугаа хаяг:  .....................................................................................................
Утас .....................................................          Цахим хаяг ...........................................
Олон улсын эрүүл мэндийн даатгалын дугаар (IHID) : ...............................
Сонгосон улс,  эрүүл мэндийн байгууллагын нэр: 
....................................................................................................................................................................................................................................................................................................
Дараах мэдээлэлтэй танилцсан болно. 
	д/д
	Мэдээлэл
	Танилцсан  эсэх

	1
	Гадаад эмчилгээний үйл ажиллагааг зохицуулж буй эрх зүйн баримт бичгүүд
	

	2
	Гадаад улсын Эрүүл мэндийн байгууллагын танилцуулга
	

	3
	Тусламж, үйлчилгээний үнийн мэдээлэл
	

	4
	Гадаадын эрүүл мэндийн байгууллагыг сонгосон зөвшөөрлийн хуудас 
	

	5
	Бүртгэлд авсан тухай тодорхойлолт/зөвхөн зайлшгүй шаардлагаар/
	


Танилцуулсан албан хаагчийн албан тушаал, нэр:_____________/................................ /
Уг сонгосон эрүүл мэндийн байгууллагын талаар мэдээлэл авч, өөрийн хүсэлтээр тус байгууллагыг сонгож, зөвшөөрч байна.  
Зөвшөөрч танилцсан: _____________________________/ ...................................... /
Гарын үсэг				гарын үсгийн тайлал 
Тухайн сонгосон эрүүл мэндийн байгууллагын тусламж, үйлчилгээний үр дүн, төлбөр зэрэгт Эрүүл мэндийн хөгжлийн төв хариуцлага хүлээхгүй болно.
Зөвшөөрч танилцсан: ____________________________/ ....................................... /
Гарын үсэг				гарын үсгийн тайлал 

Хэрэв өвчтөн хүүхэд эсхүл эрх зүйн чадамжгүй иргэн бол хууль ёсны төлөөлөгч/асран хамгаалагч: 
Овог, нэр: ..................................... Регистрийн №: ...................................... 
Иргэнтэй садан төрлийн холбоо/хамаарал: .................................................... 
Уг сонгосон эрүүл мэндийн байгууллагын талаар мэдээлэл авч, өөрийн хүсэлтээр тус байгууллагыг сонгож, зөвшөөрч байна.  
Зөвшөөрч танилцсан: _____________________________/ ...................................... /
Гарын үсэг				гарын үсгийн тайлал 
Тухайн сонгосон эрүүл мэндийн байгууллагын тусламж, үйлчилгээний үр дүн, төлбөр зэрэгт Эрүүл мэндийн хөгжлийн төв хариуцлага хүлээхгүй болно.
Зөвшөөрч танилцсан: ____________________________/ ....................................... /
Гарын үсэг				гарын үсгийн тайлал 

ИРГЭНИЙ ХУВИЙН МЭДЭЭЛЭЛ ЦУГЛУУЛАХ, БОЛОВСРУУЛАХ, АШИГЛАХ 
ТАЛААРХ МЭДЭЭЛЛИЙН ЭЗНИЙ ЗӨВШӨӨРЛИЙН ХУУДАС

	Бид таны дараах мэдээллийг цуглуулах ба эдгээр мэдээлэл нь Монгол Улсын хууль “Хүний хувийн мэдээлэл хамгаалах тухай хууль”-д зааснаар “Хүний хувийн мэдээлэл[footnoteRef:1]” болон “Хүний эмзэг мэдээлэл[footnoteRef:2]” хамаарах тул тус зөвшөөрлийн хуудсыг танилцуулж байна.  [1:  Монгол Улсын хууль “Хүний хувийн мэдээлэл хамгаалах тухай хууль”-ийн 4.1.11 дэх заалт]  [2:  Монгол Улсын хууль “Хүний хувийн мэдээлэл хамгаалах тухай хууль”-ийн 4.1.12 дэх заалт] 

1. Дараах “Хүний хувийн мэдээлэл”-ийг танаас цуглуулна. 
· Овог, нэр
· Регистр
· Холбоо барих дугаар
· Шаардлагатай үед холбоо барих дугаар, хэн болох
· Оршин суугаа хаяг
· Боловсролын байдал
2. Дараах “Хүний эмзэг мэдээлэл”-ийг танаас цуглуулна:
· Эрүүл мэндийн байдал буюу эмчилгээ, оношилгооны талаарх холбогдох баримт бичгүүд /Шинжилгээний хариу, эмнэлгийн дүгнэлт, өвчний түүх гэх мэт/

3. Монгол Улсын хууль “Хүний хувийн мэдээлэл хамгаалах тухай хууль”-ийн 6 дугаар зүйлд заасны дагуу бид таны “Хувийн мэдээлэл” болон “Хувийн эмзэг мэдээллийг дараах зорилгоор цуглуулж, боловсруулж, ашиглана. Үүнд:
· Гадаад улсын эрүүл мэндийн байгууллагатай холбоо тогтоож таны эрүүл мэндийн байдал, эмчилгээ, оношилгооны талаар дүгнэлт гаргуулах;
· Гадаад улсад эмнэлгийн тусламж, үйлчилгээ авсны дараах эргэн хяналт;
· Монгол Улсын хэмжээнд гадаад улсад эмнэлгийн тусламж, үйлчилгээ авсан иргэдийн талаарх судалгаа, дүн шинжилгээ хийх;

4. Иргэний хуулийн 17,18,19 дүгээр зүйлд заасан, хуульд өөрөөр заагаагүй бол мөн хуулийн 16 дугаар зүйлд заасан иргэний мэдээллийг цуглуулахад түүний хууль ёсны төлөөлөгчөөс зөвшөөрөл авна. 

Зөвшөөрөл олгосон: 

Миний бие  __________________________овогтой________________________(нэр)
нь дээрх зөвшөөрлийн заалтуудтай бүрэн танилцаж, ойлгосон бөгөөд миний хувийн мэдээллийг цуглуулах, боловсруулах, ашиглахыг зөвшөөрч байна.
Зөвшөөрсөн: __________________________________/ ............................................ /
Гарын үсэг		гарын үсгийн тайлал


Хэрэв өвчтөн хүүхэд эсхүл эрх зүйн чадамжгүй иргэн бол хууль ёсны төлөөлөгч/асран хамгаалагч: 
Миний бие  ________овогтой____________нэр____________ регистрийн дугаартай
Иргэнтэй садан төрлийн холбоо/хамаарал: .................................................... дээрх зөвшөөрлийн заалтуудтай бүрэн танилцаж, ойлгосон бөгөөд миний садан төрлийн холбоо/хамаарал бүхий иргэний мэдээллийг цуглуулах, боловсруулах, ашиглахыг зөвшөөрч байна.
Зөвшөөрсөн: __________________________________/ ............................................ /
Гарын үсэг		гарын үсгийн тайлал
Эрүүл мэндийн сайдын 2026 оны ...  сарын ... өдрийн ... дугаар тушаалын зургаадугаар хавсралт









